text: Meiriluti av dønum vil kanna kjarnorku
text: #000001
text: -sum framtíðar orkumøguleika í Danmark
text: #000002
text: Tað vísir ein kanning, sum Epionion hevur gjørt fyri Altinget og DR. 55% av dønum taka undir við at kanna kjarnorku sum part av framtíðar orkuveiting í Damark. 26% eru ímóti og 19% vita ikki. 1056 danir yvir 18 ár eru spurdir.
text: #000003
text: -Hetta merkir ein støðugt vaksandi stuðul til kjarnorku, sum vit eisini hava sæð í øðrum kanningum, sigur Kasper Møller Hansen, professari við Lærda háskúlan í Keypmannahavn.
text: #000004
text: Hann vísir á, sambært Altinget, at kjarnorka hevur als ikki verið umrødd í Danmark, síðani Fólkatingið í 1985 samtykti, at kjarnorka ikki skuldi vera partur av danskari orkutilrættalegging. Tá varð høvuðsspurningurin trygdin og umhvørvisligt vandamikið burturkast. Men síðani veðurlagskreppan er farin at gera um seg av álvara er kjarnorka brádliga aftur vorðin partur av dagsskránni.
text: #000005
text: Ein orsøk til hesa broyting er tann, at danskir grunnar so sum Novo Fonden hava sett nógvar pengar av til kjarnorkugransking við nýggjum kjarnorkuverkum, sum als ikki kunnu samanberast við slík sum Tjernbyl.
text: #000006
text: Við seinasta fólkatingsval søgdu fleiri av flokkunum seg ganga inn fyri kjarnorku.
text: #000007
text: Undirtøkan merkist serstakliga millum menn og veljarar á høgravonginum. Hesir halda, at tøknimenningin fer at gera, at kjarnorka aftur kemur á breddan og sum kann vera við til at loysa veðurlagskreppuna. Serstakliga ein flokkur, Liberal Alliance gongur inn fyri kjarnorku og hevur hann skotið upp at seta eina Niels Bohr nevnd, sum skal kann møguleikarnar fyri kjarnorku í Danmark.
text: #000008
text: Tað eru ikki bara veljarar til høgru, sum ynskja at kanna kjarnorkuna. Har er talan um 70%. Eisini stjórnarflokkarnir vilja kanna kjarnorku ella 56%. Og enntá ein stórur partur av reyðu flokkunum ynskja at kanna hesa orkuna.
text: #000009
text: Hóast undirtøkuna fyri at kanna kjarnorkuna, so er tað tó enn vindur og sól, sum stendur ovast á breddanum hjá Moderaterne, sum í dag umsita orku- og veðurlagspolitikkin hjá stjórnini.
text: #000010
text: Ein høvuðsorsøk til at fleiri danir ikki ynskja kjarnorku er tann, at tað tekur so langa tíð, upp til 15 ár at byggja út kjarnorku og slík íløga verður eisini sera dýr.
text: #000011
text: Tað er tó sera ymiskt, hvussu lond í eitt nú Evropa meta um kjarnorkuna sum framtíðar orkuveiting. Lond sum Frakland og Finland byggja út kjarnorkuna, meðan eitt nú Týskland gongur ímóti kjarnorku.
text: #000012
text: Fólkatingið vitjar SEV í Húsahaga
text: #000015
text: Helvtin av orkuni frá vindmyllulundum fer til spillis
text: #000017
text: Regin Mittún nýggjur fíggjarstjóri hjá Magn
text: #000018
text: Oljuprísur uppá 100 dollarar í eygsjón
text: #000019
text: Russland sendir oljutangaskip norður um Sibiria
text: #000020
text: Byggja heimsins størstu vindmylnuhøll í Esbjerg
text: #000021
text: Bera ótta fyri nýggjum grønum brennievnum
text: #000022
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000026